b'\n_START_ARTICLE_\nNadine Broersen\n_START_SECTION_\nUra\n_START_PARAGRAPH_\nLontoon olympialaisissa 2012 Broersen oli seitsenottelussa 11:s. G\xc3\xb6teborgin sis\xc3\xa4ratojen EM-kisoissa 2013 h\xc3\xa4n oli viisiottelussa 12:s. Samana vuonna Broersen oli Moskovan MM-kilpailuissa seitsenottelun kymmenes._NEWLINE_Vuonna 2014 Broersen voitti kultaa Sopotin sis\xc3\xa4ratojen MM-kisoissa Hollannin enn\xc3\xa4tyspistein 4830. Samana vuonna h\xc3\xa4n saavutti hopeaa Z\xc3\xbcrichin EM-kisoissa tuloksella 6498. Hein\xc3\xa4kuussa 2014 h\xc3\xa4n voitti moniotteluiden Euroopan Cupin Superliigassa Toru\xc5\x84issa seitsenottelun uudella enn\xc3\xa4tyksell\xc3\xa4\xc3\xa4n 6539. Vuonna 2015 Broersen otteli Prahan sis\xc3\xa4ratojen EM-kisoissa, mutta keskeytti kolmannen lajin j\xc3\xa4lkeen. Samana vuonna h\xc3\xa4n oli Pekingin MM-kilpailuissa nelj\xc3\xa4s._NEWLINE_Broersen keskeytti seitsenottelun Amsterdamin EM-kilpailuissa 2016. Rio de Janeiron olympialaisissa h\xc3\xa4n sijoittui 13:nneksi. Belgradin sis\xc3\xa4ratojen EM-kilpailuissa 2017 h\xc3\xa4n oli viides, mutta keskeytti samana vuonna seitsenottelun Lontoon MM-kilpailuissa._NEWLINE_Broersen pit\xc3\xa4\xc3\xa4 hallussaan korkeushypyn Alankomaiden enn\xc3\xa4tyst\xc3\xa4 niin ulko- kuin sis\xc3\xa4radoillakin.'